8 
landske Fiske, men ligeledes kun et enkelt Eksemplar. Fisken, 
som ifølge Jensen er et mindre, 145 mm. langt Individ, blev 
taget af daværende Kaptain Wandel, ved samme Lejlighed og 
paa samme Sted som den ovenfor omtalte Gymnelis viridis. 
Dette er det første Fund af denne Fisk inde paa den islandske 
Landgrund, o: indenfor 200 Favne-Kurven, thi den er tidligere ikke 
fundet nærmere ved Island end 56 Kvml. 0. for Langanæs, og det 
kun i Maven af en Torsk, der blev fisket intermediært ombord paa 
“Thor“ (jvfr. mit før citerede Arbejde, S. 64). Min, paa nævnte 
Sted fremsatte, Formodning om dens Forekomst nærmere ved Is¬ 
land har saaledes vist sig at være rigtig. 
Det er interessant at lægge Mærke til, at denne Lokalitet, 
hvor disse to Fiske blev taget, lader til at være rig paa arktiske 
Fiske, som kun sjælden er fundne ved Island, idet Wandel, 
foruden disse to her omtalte Fiske ogsaa fik to andre sjældne, 
nemlig Artediellus uncinatus og Icelus bicornis (Jvfr. min Over¬ 
sigt, S. 19). 
g. Galeus vulgaris Flem., Graahajen. 
Af denne Fisk blev der fanget et enkelt Eksemplar paa 15 
Fv.’s Dybde ud for Grindavik (Reykjaneshalvøens Sydkyst), den 
12. August 1911. Det var en nogenlunde udvokset, 142 cm. lang 
Hun, med veludviklede Ovarier. Det traf sig saa heldig, at jeg 
besøgte Pladsen 3—4 Dage efter, at Fisken blev fanget, saa at 
jeg kunde faa fat i den, faa den maalt og flaaet, inden den blev 
ødelagt, hvad der ellers snart vilde være sket i Sommervarmen, 
og saa vilde det være blevet umuligt at faa Fisken identificeret, 
om jeg muligvis senere havde en mangelfuld Beskrivelse af den. 
Nu er den opstillet i den naturhistoriske Samling i Reykjavik. 
Udmaalinger: 
Totallængde. 1420 mm. 
Afstanden fra Snudespids til Mund. 95 — 
- 1. Gællespalte . . 215 — 
- Brystfinnen .... 270 — 
